sukhrobnurali/uzbek-legal-corpus huggingface dataset:
TADBIRKORLIK FAOLIYATINI AMALGA OShIRIShDA RUXSATNOMALAR OLISh TARTIBOTLARINI TAKOMILLAShTIRISh VA SODDALAShTIRISh TOʻGʻRISIDA
(resolution, 2009-08-22)

Tadbirkorlikni yanada rivojlantirish uchun qulay shart-sharoitlar yaratish, tadbirkorlik faoliyatini amalga oshirishda ruxsatnomalar olish tartibotlarini takomillashtirish va soddalashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar bir oy muddatda idoraviy normativ-huquqiy hujjatlar ushbu qarorga muvofiqlashtirilishini taʼminlasinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2004-yil 6-iyuldagi 318-son qarori (Oʻzbekiston Respublikasi QT, 2004-y., 7-son, 63-modda) bilan tasdiqlangan Mahsulotlarni sertifikatlashtirish tartibi toʻgʻrisidagi nizomda: a) 7-bandning uchinchi xatboshidagi “qoʻshimcha ravishda” soʻzlari chiqarib tashlansin; b) 8-bandda: ikkinchi xatboshi quyidagi tahrirda bayon qilinsin: “Oʻzbekiston Respublikasi Sogʻliqni saqlash vazirligi tomonidan ruxsatnoma berish uch ish kunidan ortiq boʻlmagan muddatda amalga oshiriladi. Laboratoriya sinovlarini oʻtkazish xarajatlarini qoplash uchun Oʻzbekiston Respublikasi Sogʻliqni saqlash vazirligi tomonidan belgilanadigan va Oʻzbekiston Respublikasi Moliya vazirligida deklaratsiyalangan tariflar boʻyicha, biroq bir turdagi mahsulot boʻyicha eng kam oylik ish haqining besh baravaridan ortiq boʻlmagan summada toʻlov undiriladi”; quyidagi mazmundagi xatboshi qoʻshilsin: “Oʻz faoliyatini qishloq joylarda amalga oshirayotgan tadbirkorlik subyektlari tomonidan ishlab chiqarilayotgan mahsulotlarni sinovdan oʻtkazishda toʻlov bir turdagi mahsulot boʻyicha eng kam oylik ish haqining uch baravaridan ortiq boʻlmagan summada undiriladi”; v) 9-bandning birinchi jumlasiga “ishlab chiqarish obyektini” soʻzlaridan keyin “saqlash shart-sharoitlarini” soʻzlari qoʻshilsin; g) 11-band quyidagi tahrirda bayon qilinsin: “11. Veterinariya va fitosanitariya xulosalari olinishi hisobga olingan holda gigiyenik sertifikatni rasmiylashtirish va berish muddati tegishli sinov metodlari uchun normativ hujjatlarda nazarda tutilgan muddatlarga qarab belgilanadi”; d) 12-bandda: “eng kam oylik ish haqining 10 baravaridan” soʻzlari “bir turdagi mahsulot boʻyicha eng kam oylik ish haqining besh baravaridan” soʻzlari bilan almashtirilsin; quyidagi mazmundagi xatboshi qoʻshilsin: “Oʻz faoliyatini qishloq joylarda amalga oshirayotgan tadbirkorlik subyektlariga gigiyenik sertifikat berishda toʻlov bir turdagi mahsulot boʻyicha eng kam oylik ish haqining uch baravaridan ortiq boʻlmagan summada undiriladi”; e) 14-bandning ikkinchi xatboshi quyidagi tahrirda bayon qilinsin: “Chetdan olib kelinayotgan mahsulotga gigiyenik sertifikat mahsulotning yaroqlilik davriga, yaroqlilik muddatiga ega boʻlmagan mahsulotga esa — muddati koʻrsatilmasdan beriladi”.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA (VAZIRLAR MAHKAMASINING “DAVLAT MULKINI IJARAGA BERISH TARTIBINI TAKOMILLASHTIRISH CHORA-TADBIRLARI TOʻGʻRISIDA” 2009-YIL 8-APRELDAGI 102-SON QARORI)
(resolution, 2025-05-22)

Vazirlar Mahkamasining “Davlat mulkini ijaraga berish tartibini takomillashtirish chora-tadbirlari toʻgʻrisida” 2009-yil 8-apreldagi 102-son qarorining 8-bandiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining “Sharq” nashriyot-matbaa aksiyadorlik kompaniyasi faoliyatini tashkil etish masalalari toʻgʻrisida” 2000-yil 23-oktabrdagi 411-son qarori 5-bandining ikkinchi va uchinchi xatboshi chiqarib tashlansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Tadbirkorlik faoliyatini yanada qoʻllab-quvvatlash va rivojlantirish chora-tadbirlari toʻgʻrisida” 2009-yil 15-maydagi PQ-1112-son qarori)
(resolution, 2024-05-07)

Oʻzbekiston Respublikasi Prezidentining “Tadbirkorlik faoliyatini yanada qoʻllab-quvvatlash va rivojlantirish chora-tadbirlari toʻgʻrisida” 2009-yil 15-maydagi PQ-1112-son qaroriga muvofiq Vazirlar Mahkamasi qaror qiladi: 2. Quyidagilar: Vazirlar Mahkamasining “Oʻzbekiston Respublikasining uy-joy fondini davlat yoʻli bilan hisobga olish toʻgʻrisida” 2000-yil 20-yanvardagi 18-son qarori (Oʻzbekiston Respublikasi QT, 2000-y., 1-son, 5-modda) 1-bandining beshinchi xatboshi hamda qarorga 4-ilova; Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2005-yil 18-maydagi 127-son qaroriga 1-ilovaning 3-bandi (Oʻzbekiston Respublikasi QT, 2005-y., 5-son, 26-modda); Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2007-yil 1-martdagi 43-son qaroriga ilova 3-bandining uchinchi xatboshi (Oʻzbekiston Respublikasi QT, 2007-y., 2-3-son, 13-modda) oʻz kuchini yoʻqotgan deb hisoblansin. 4. Vazirliklar va idoralar bir oy muddatda idoraviy normativ-huquqiy hujjatlarning ushbu qarorga muvofiqlashtirilishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2009-06-04)

1. Oʻzbekiston Respublikasi Hukumati bilan Ummon Sultonligi Hukumati oʻrtasida 2009-yil 30-mart kuni Toshkent shahrida imzolangan: Daromadlarning ikki yoqlama soliqqa tortilishiga yoʻl qoʻymaslik hamda daromad va kapital soliqlarini toʻlashdan boʻyin tovlashning oldini olish toʻgʻrisidagi; Investitsiyalarni ragʻbatlantirish va oʻzaro himoya qilish toʻgʻrisidagi bitimlar tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalar kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
Oʻzbekiston Respublikasi Sogʻliqni saqlash vazirligi tashkiliy tuzilmasiga oʻzgartirishlar kiritish toʻgʻrisida
(resolution, 2020-09-28)

Oʻzbekiston Respublikasi Sogʻliqni saqlash vazirligining tashkiliy tuzilmasini takomillashtirish maqsadida: 1. Oʻzbekiston Respublikasi sogʻliqni saqlash vazirining fan va oʻquv muassasalari boʻyicha oʻrinbosari lavozimi tugatilsin. 3. Oʻzbekiston Respublikasi Prezidentining “Respublika tibbiyot muassasalari faoliyatini tashkil etishni takomillashtirish chora-tadbirlari toʻgʻrisida” 2007-yil 2-oktabrdagi PQ-700-sonli qarorining 2-ilovasi oʻz kuchini yoʻqotgan deb hisoblansin. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin.
JISMONIY ShAXSLAR TOMONIDAN ISTEʼMOL TOVARLARINI OLIB KIRIShNI TARTIBGA SOLISh ChORA-TADBIRLARI TOʻGʻRISIDA
(resolution, 2018-02-08)

Ichki isteʼmol bozorini himoya qilishni yanada kuchaytirish va jismoniy shaxslar tomonidan respublikaga isteʼmol tovarlarini olib kirishni tartibga solish maqsadida: 1. Shunday tartib oʻrnatilsinki, unga koʻra 2009-yilning 2-iyunidan boshlab qoʻshni davlatlardan shaxsiy foydalanish uchun jismoniy shaxslar tomonidan Oʻzbekiston Respublikasiga bir yoʻla olib kiriladigan import isteʼmol tovarlarining boj toʻlovlari olinmaydigan umumiy qiymati 10 AQSh dollarini tashkil etadi. Maʼlumot uchun qabul qilinsinki, amaldagi qonun hujjatlariga muvofiq tijorat faoliyati uchun moʻljallangan tovarlarni olib kirayotgan jismoniy shaxslarga nisbatan tovarlarni boj toʻlovlarisiz olib kirish normalarining amal qilishi tatbiq etilmaydi. Oʻzbekiston Respublikasi Davlat bojxona qoʻmitasi jismoniy shaxslar tomonidan tovarlarni respublika hududiga olib kirishning belgilangan tartibiga qatʼiy rioya qilinishini taʼminlasin. 2. Oʻzbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi bir hafta muddatda idoraviy normativ hujjatlarni ushbu qarorga muvofiq holga keltirsinlar. 3. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
VAZIRLAR MAHKAMASINING “DAVLAT HOKIMIYATI VA BOSHQARUVI ORGANLARI, SUD ORGANLARI VA NOTARIAL IDORALAR XODIMLARI MEHNATIGA HAQ TOʻLASHNING TARIF SETKASINI JORIY ETISH TOʻGʻRISIDA” 1996-YIL 12-APRELDAGI 147-SON QARORIGA QOʻSHIMCHA KIRITISH HAQIDA
(resolution, 2025-12-16)

Sud hujjatlari va boshqa organlar hujjatlarini ijro etayotgan mutaxassislarning lavozim maoshlarini ular tomonidan bajarilayotgan funksiyalarga muvofiqlashtirish hamda ijro ishini yuritish takomillashtirilishi munosabati bilan Vazirlar Mahkamasi qaror qiladi: 1. Vazirlar Mahkamasining “Davlat hokimiyati va boshqaruvi organlari, sud organlari va notarial idoralar xodimlari mehnatiga haq toʻlashning tarif setkasini joriy etish toʻgʻrisida” 1996-yil 12-apreldagi 147-son qaroriga quyidagi mazmundagi 24a-ilova qoʻshilsin: 2. Ushbu qaror 2009-yil 1-iyuldan boshlab kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
OʻZBEKISTON RESPUBLIKASI BUXGALTERIYA HISOBINING MILLIY STANDARTI (21-SONLI BHMS) “XOʻJALIK YURITUVCHI SUBYEKTLARNING MOLIYAVIY-XOʻJALIK FAOLIYATI BUXGALTERIYA HISOBI HISOBVARAQLAR REJASI VA UNI QOʻLLASH BOʻYICHA YOʻRIQNOMA”GA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2025-01-01)

“Buxgalteriya hisobi toʻgʻrisida”gi Oʻzbekiston Respublikasi Qonunining (Oʻzbekiston Respublikasi Oliy Majlisi axborotnomasi, 1996-yil, 9-son, 142-modda) 5-moddasiga asosan va “Normativ-huquqiy hujjatlar toʻgʻrisida”gi Oʻzbekiston Respublikasi Qonunining (Oʻzbekiston Respublikasi Oliy Majlisi axborotnomasi, 2001-yil, 1-2-son, 8-modda) 23-moddasi va Oʻzbekiston Respublikasi Vazirlar Mahkamasining 1992-yil 23-noyabrdagi 553-sonli qarori bilan tasdiqlangan Oʻzbekiston Respublikasi Moliya vazirligi toʻgʻrisidagi Nizomga (Oʻzbekiston Respublikasi Hukumati qarorlari toʻplami, 1992-yil, 12-son, 37-modda) muvofiq buyuraman: 1. Oʻzbekiston Respublikasi Moliya vazirining 2002-yil 9-sentabrdagi 103-sonli buyrugʻi bilan tasdiqlangan Oʻzbekiston Respublikasi Buxgalteriya hisobining milliy standarti (21-sonli BHMS) “Xoʻjalik yurituvchi subyektlarning moliyaviy-xoʻjalik faoliyati buxgalteriya hisobi Schyotlar rejasi va uni qoʻllash boʻyicha Yoʻriqnoma”ga (roʻyxat raqami 1181, 2002-yil 23-oktabr — Oʻzbekiston Respublikasining meʼyoriy hujjatlari axborotnomasi, 2002-yil, 20-son) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
RESPUBLIKANING TRANSPORT-TRANZIT INFRATUZILMASINI YANADA RIVOJLANTIRISH BOʻYICHA CHORA-TADBIRLAR TOʻGʻRISIDA
(resolution, 2009-05-21)

Respublikaning zamonaviy transport-tranzit infratuzilmasini yanada rivojlantirish, Navoiy shahar aeroporti bazasida tashkil etilayotgan xalqaro intermodal logistika markazi orqali tranzit yuklar olib oʻtish hajmini koʻpaytirish maqsadida: 1. Quyidagilar: “Korean Eyr” aviakompaniyasi (Koreya Respublikasi) 2008-yil avgustdan Navoiy shahar aeroportida Seul va Milan shaharlari oʻrtasidagi yuk tashish reyslarining oraliq texnik qoʻnishlarini amalga oshirib kelayotganligi; “Oʻzbekiston havo yoʻllari” MAK va “Korean Eyr” aviakompaniyasi oʻrtasida ikkita A-300-600R samolyotini 5 yil muddatga, bitta samolyotga oyiga 100 ming AQSh dollari ijara haqi toʻlagan holda ijaraga olish toʻgʻrisida bitimlar imzolanganligi; erishilgan kelishuvlar natijasida 2009-yil 20-aprelda va 4-mayda “Oʻzbekiston havo yoʻllari” MAK tomonidan ikkita A-300-600R samolyoti olinganligi; ikkita A-300-600R samolyotining tijorat uchishlari “Oʻzbekiston havo yoʻllari” MAK ekipaji tomonidan Navoiy shahar aeroportidan “Korean Eyr” aviakompaniyasi belgilab beradigan xalqaro yoʻnalishlar boʻyicha amalga oshirilishi, bu esa Navoiy shahar aeroportini “Korean Eyr” aviakompaniyasining global logistika tarmogʻiga integratsiya qilish imkonini berishi; ikkita A-300-600R samolyotidan foydalanish boʻyicha “Oʻzbekiston havo yoʻllari” MAK xizmatlari uchun toʻlov “Korean Eyr” aviakompaniyasi tomonidan ushbu aviakompaniyalar oʻrtasidagi tijorat bitimlari doirasida amalga oshirilishi maʼlumot uchun qabul qilinsin. 2. Quyidagilar: “Oʻzbekiston havo yoʻllari” MAK olib kirilayotgan ikkita A-300-600R samolyoti va unga parvoz aptechkasi sifatidagi ehtiyot qismlar uchun — bojxona toʻlovlari (bojxona rasmiylashtiruvi uchun yigʻimlar bundan mustasno); “Korean Eyr” aviakompaniyasi ikkita A-300-600R samolyotining ijarasi toʻgʻrisidagi bitim doirasida olinadigan daromadlar boʻyicha — yuridik shaxslarning foyda soligʻini toʻlashdan ozod etilsin. 3. Oʻzbekiston Respublikasi Davlat bojxona qoʻmitasi ikkita A-300-600R samolyotining istisno tariqasida besh yil muddatga “vaqtinchalik olib kirish” rejimida bojxona rasmiylashtiruvidan oʻtkazilishini taʼminlasin. 4. “Oʻzbekiston havo yoʻllari” MAK ikkita A-300-600R samolyoti tayyorgarlik koʻrgan ekipajlar va muhandis-texnik xodimlar tomonidan ishlatilishini, shuningdek, mahsulot yetkazib beruvchi kompaniyalar bilan sugʻurtalash hamda ijaraga olingan samolyotlarni xavfsiz ishlatish uchun zarur boʻlgan ehtiyot qismlar va boshqa buyumlar xarid qilish yuzasidan shartnomalar tuzilishini taʼminlasin. 5. Oʻzbekiston Respublikasi Parvozlar xavfsizligini nazorat qilish davlat inspeksiyasi ikkita A-300-600R samolyotini belgilangan tartibda Oʻzbekiston Respublikasi Fuqaro havo kemalarining davlat reyestrida roʻyxatga olsin. 6. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
SANʼATShUNOSLIK ILMIY-TADQIQOT INSTITUTI FAOLIYATINI YaNADA RIVOJLANTIRISh TOʻGʻRISIDA
(resolution, 2021-02-22)

Sanʼatshunoslik ilmiy-tadqiqot institutining izlanishlar yoʻnalishlari Fanlar akademiyasi ijtimoiy-gumanitar ilmiy muassasalarida olib borilayotgan tadqiqotlar bilan uzviy bogʻliqligini hisobga olib, institutda olib borilayotgan fundamental tadqiqotlarni yuqori darajada tashkil qilish va samarali boshqarish, olib borilayotgan tadqiqotlarning jamiyat ijtimoiy hayotidagi ahamiyatini oshirish hamda institutning moddiy-texnika bazasini rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasining Oʻzbekiston Badiiy akademiyasi tarkibidagi Sanʼatshunoslik ilmiy-tadqiqot institutini Oʻzbekiston Respublikasi Fanlar akademiyasi tarkibiga oʻtkazish toʻgʻrisidagi taklifi maʼqullansin. 2. Oʻzbekiston Respublikasi Moliya vazirligi 2010-yilda Sanʼatshunoslik ilmiy-tadqiqot instituti binosini kapital taʼmirlash va uning moddiy-texnika bazasini mustahkamlash boʻyicha ishlarni moliyalashtirishni nazarda tutsin. 3. Oʻzbekiston Respublikasi Fanlar akademiyasi Adliya vazirligi hamda boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Qosimov zimmasiga yuklansin.
“TRANSYOʼLQURILISN” DAVLAT KOMPANIYASINING SAMARALI FAOLIYAT KOʻRSATIShINI TAʼMINLASh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Osiyo taraqqiyot banki ishtirokida “Mintaqaviy avtomobil yoʻllarini rivojlantirish” loyihasini amalga oshirish chora-tadbirlari toʻgʻrisida” 2008-yil 28-fevraldagi PQ-804-son qarorini bajarish yuzasidan Vazirlar Mahkamasi qaror qiladi: 1. Quyidagilar: Vazirlar Mahkamasi “TRANSYOʼLQURILISN” davlat kompaniyasining muassisi hisoblanishi; “TRANSYOʼLQURILISN” davlat kompaniyasining ustavi 2008-yil 19-sentabrda “Mintaqaviy avtomobil yoʻllarini rivojlantirish” loyihasini amalga oshirish boʻyicha Muvofiqlashtiruvchi kengash raisi – Kommunal soha, transport, kapital qurilish va qurilish industriyasi kompleksi rahbari tomonidan tasdiqlanganligi; “TRANSYOʼLQURILISN” davlat kompaniyasi 2008-yil 24-sentabrda Toshkent shahar Mirzo Ulugʻbek tumani hokimligi tomonidan yuridik shaxs sifatida roʻyxatdan oʻtkazilganligi; “Oʻzavtoyoʻl” davlat-aksiyadorlik kompaniyasi kengashi tomonidan “Oʻzyoʻlmashservis” yoʻl-taʼmirlash korxonasi balansida turgan va “TRANSYOʼLQURILISN” davlat kompaniyasiga uning ustav fondini shakllantirish hisobiga belgilangan tartibda beriladigan davlat mol-mulki roʻyxati belgilanganligi maʼlumot uchun qabul qilinsin. 2. Oʻzbekiston Respublikasi Davlat mulki qoʻmitasi “Oʻzavtoyoʻl” davlat-aksiyadorlik kompaniyasi kengashi tomonidan belgilangan roʻyxatga kiritilgan davlat mol-mulkini ikki hafta muddatda baholasin hamda uni belgilangan tartibda “TRANSYOʼLQURILISN” davlat kompaniyasining ustav fondiga bersin. 3. Belgilab qoʻyilsinki, “Mintaqaviy avtomobil yoʻllarini rivojlantirish” loyihasini amalga oshirish boʻyicha Muvofiqlashtiruvchi kengash loyiha davrida Vazirlar Mahkamasi nomidan “TRANSYOʼLQURILISN” davlat kompaniyasining muassisi funksiyasini amalga oshiradi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M.Xanov zimmasiga yuklansin.
TUGATILAYOTGAN KORXONANING MOL-MULKI VA MAJBURIYATLARINI INVENTARLAShNI TAShKIL ETISh VA QIYMATINI ANIQLASh BOʻYIChA YOʻRIQNOMAGA OʻZGARTIRIShLAR KIRITISh HAQIDA
(resolution, 2022-05-10)

“Bankrotlik toʻgʻrisida”gi Oʻzbekiston Respublikasining Qonuniga (Oʻzbekiston Respublikasi Oliy Majlisining axborotnomasi, 2003-y., № 5, 63-modda) va Oʻzbekiston Respublikasi Prezidentining 2005-yil 2-maydagi PQ-66-sonli qarori (Oʻzbekiston Respublikasi qonun hujjatlari toʻplami, 2005-yil, 17-18-son, 130-modda) bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi nizomga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirligi qoshidagi Iqtisodiy nochor korxonalar ishlari qoʻmitasi tomonidan 1999-yil 29-dekabrda 17-son bilan tasdiqlangan “Tugatilayotgan korxonaning mol-mulki va majburiyatlarini inventarlashni tashkil etish va qiymatini aniqlash boʻyicha yoʻriqnoma”ga (2000-yil 3-fevral, roʻyxat raqami 887 — Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-yil, 3-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQ TAʼLIMI MUASSASALARI XARAJATLARINI MOLIYALAShTIRISh MEXANIZMINI YaNADA TAKOMILLAShTIRISh ChORA-TADBIRLARI TOʻGʻRISIDA
(resolution, 2021-02-22)

“Taʼlim toʻgʻrisida”gi Oʻzbekiston Respublikasining Qonunini bajarish yuzasidan hamda xalq taʼlimi muassasalarini moliyalashtirish mexanizmini yanada takomillashtirish, moliyaviy-iqtisodiy masalalarni hal etishda maktabgacha taʼlim muassasalarining mustaqilligini kengaytirish va masʼuliyatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Xalq taʼlimi vazirligi, Moliya vazirligi mahalliy davlat hokimiyati organlari bilan birgalikda mahalliy budjetlardan moliyalashtiriladigan maktabgacha taʼlim muassasalariga, ularda buxgalter lavozimini kiritgan holda ilovaga muvofiq jadvalga koʻra bosqichma-bosqich yuridik shaxs maqomi berilishini taʼminlasinlar. 3. Oʻzbekiston Respublikasi Xalq taʼlimi vazirligi va Moliya vazirligi: bir hafta muddatda ushbu qarordan kelib chiquvchi vazifalarni amalga oshirish yuzasidan kompleks chora-tadbirlar qabul qilsinlar; Oʻzbekiston Respublikasi Mehnat va aholini ijtimoiy muhofaza qilish vazirligi bilan birgalikda xalq taʼlimi muassasalari buxgaltyerlari mehnatiga haq toʻlash boʻyicha razryadlarni bir oy muddatda ishlab chiqsinlar va belgilangan tartibda tasdiqlasinlar; 2009-2010-yillar mobaynida maktabgacha taʼlim muassasalari malakali buxgaltyerlar bilan butlanishini taʼminlasinlar; 2010-yil mobaynida tarbiyalanuvchilar soni kam boʻlgan maktabgacha taʼlim muassasalari tarmogʻini tartibga solish (qisqartirish) tadbirlarini amalga oshirsinlar; Oʻzbekiston Respublikasi Adliya vazirligi, manfaatdor vazirliklar va idoralar bilan birgalikda bir oy muddatda idoraviy normativ-huquqiy hujjatlar ushbu qarorga muvofiqlashtirilishini taʼminlasinlar. 4. Oʻzbekiston Respublikasi Moliya vazirligi ushbu qarorni roʻyobga chiqarish bilan bogʻliq xarajatlarni 2009-yilgi Davlat budjetining tasdiqlangan xarajatlari doirasida “Taʼlim” boʻlimi boʻyicha budjet mablagʻlari hisobiga amalga oshirsin. 5. Oʻzbekiston Respublikasi Xalq taʼlimi vazirligi manfaatdor davlat va xoʻjalik boshqaruvi organlari bilan birgalikda joriy yil oxirigacha idoraviy maktabgacha taʼlim muassasalari faoliyatini “Taʼlim toʻgʻrisida”gi Oʻzbekiston Respublikasining Qonuni hamda maktabgacha taʼlim sohasidagi normativ-huquqiy hujjatlar talablariga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov hamda Oʻzbekiston Respublikasi Bosh vazirining oʻrinbosari R.S.Qosimov zimmasiga yuklansin.
KIMYo IShLAB ChIQARIShI XODIMLARI UChUN MAXSUS KIYIM, MAXSUS POYABZAL VA BOShQA YAKKA TARTIBDA HIMOYALANISh VOSITALARINI BEPUL BERIShNING NAMUNAVIY MEʼYORLARINI TASDIQLASh HAQIDA
(order, 2009-05-14)

Oʻzbekiston Respublikasi Vazirlar Mahkamasining 2000-yil 12-iyuldagi 267-son qarori bilan tasdiqlangan “Mehnatni muhofaza qilishga doir qoida va normalarni qayta koʻrib chiqish, ishlab chiqish va joriy etish dasturi” (Oʻzbekiston Respublikasi Hukumatining qarorlari toʻplami, 2000-y., 7-son, 39-modda) ijrosini taʼminlash maqsadida buyuraman: 1. Kimyo ishlab chiqarishi xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning Namunaviy meʼyorlari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiritiladi.